Marko Kolsi

Marko Tuomas Kolsi (s. 20. tammikuuta 1985 Vantaa) on entinen suomalainen jalkapalloilija. Hän oli pelipaikaltaan keskikenttäpelaaja, mutta kykeni pelaamaan myös keskuspuolustajana ja laidalla. Kolsi toimii nykyisin toimitusjohtajana IF Gnistanissa.

Kolsi on Vantaan Jalkapalloseuran ja Finnairin Palloilijoiden kasvatti. Suomessa hän on pelannut FC Jokereissa ja lainalla Forssan Jalkapalloklubissa. Jokereissa Kolsille kertyi yhteensä 16 Veikkausliiga-ottelua. Kausina 2004–2007 Kolsi pelasi Alankomaissa Willem II:n, TOP Ossin sekä FC Eindhovenin riveissä. Kesällä 2007 Kolsi allekirjoitti sopimuksen Sloveniaan NK Mariboriin. Lisäksi hän on pelannut Sloveniassa NK Rudar Velenjen ja NK Šmartnon riveissä. Tammikuussa 2012 Kolsi palasi Hollantiin Willem II:n reservijoukkueen riveihin. Hän palasi takaisin Sloveniaan NK Celjen riveihin kesällä 2012. Kolsi debytoi Celjen paidassa Eurooppa-liigan ensimmäisellä karsintakierroksella FC Dacia Chișinăuta vastaan.

Lähteet

Suomalaiset jalkapalloilijat
Vuonna 1985 syntyneet
Elävät henkilöt